Title: Laulu Suomessa ***
Course: S208 Kirjallisuus 2, Latu auki! > Section: 5. Romantiikka

Lue ja kuuntele Jaakko Juteinin runo Laulu Suomessa ja vastaa kysymyksiin.

1. Miten runossa kuvataan suomalaista

- työntekoa?
- ihannepoikaa?
- ihannetyttöä?

1. Miten valistuksen aate näkyy runossa?

1. Miten kansallisromantiikan aate näkyy runossa?

Laulu Suomessa

Arvon mekin ansaitsemme

Suomen maassa suuressa,

ehk’ei riennä riemuksemme

laiho miesten maatessa;

leipä kasvaa kyntäjälle,

onni työnsä täyttäjälle.

Suomen poika pellollansa

työtä tehdä jaksaapi,

korvet kylmät voimallansa

perkailee hän pelloksi;

rauhass’ on hän riemullinen,

mies sodassa miehuullinen.

Opin teillä oppineita

Suomessa on suuria,

Väinämöisen kanteleita

täällä tehdään uusia;

valistus on viritetty,

järki hyvä herätetty.

Suomen tytön poskipäihin

veri vaatii kukkaiset:

hall’ ei pysty harmaa näihin,

näit’ ei pane pakkaset;

luonnossa on lempeyttä,

sydämessä siveyttä.

Jaakko Juteini 1816