Title: Metsämiehen laulu **
Course: S208 Kirjallisuus 2, Latu auki! > Section: 5. Romantiikka

1. Lukekaa ja kuunnelkaa Aleksis Kiven Metsämiehen laulu.

1. Miten laulussa näkyy romantiikan tyylikaudelle tyypilliset piirteet

  - voimakkaat tunteet
  - yliluonnollisuus
  - sankariteot ja seikkailu
  - luontosuhde?

Metsämiehen laulu

Terve, metsä, terve, vuori,
terve, metsän ruhtinas!
Täs on poikas uljas, nuori;
esiin käy hän, voimaa täys,
kuin tuima tunturin tuuli.

Metsän poika tahdon olla,
sankar jylhän kuusiston,
Tapiolan vainiolla
karhun kanssa painii lyön
ja maailma Unholaan jääköön.

Viherjäisel laattialla,
mis ei seinät hämmennä,
tähtiteltin korkeen alla
käyskelen ja laulelen
ja kaiku ympäri kiirii.

Kenen ääni kiirii siellä?
Metsän immen lempeän;
liehtarina miehen tiellä
hienohelma hyppelee
ja kultakiharat liehuu.

Ihana on täällä rauha,
urhea on taistelo:
myrsky käy ja metsä pauhaa,
tulta iskee pitkäinen
ja kuusi ryskyen kaatuu.

Metsän poika tahdon olla,
sankar jylhän kuusiston,
Tapiolan vainiolla
karhun kanssa painii lyön
ja maailma Unholaan jääköön.

Aleksis Kivi